== Kulturhistoriske arbejder ==
[[Fil:Fogedgaarden by Hjalmar Christensen.png|thumb|En utgave av ''Fogedgaarden'' fra 1933.]]
I årene omkring århundredeskiftet arbejdede Christensen meget med nyere norsk historie. Hans forskningssperiode var tiden mellem [[1840]] og [[1870]]. I [[1899]], i anledning af professoratet, udgav han ''Streiftog i Oplysningstiden'' og ''Af det norske aandslivs historie i det 19de aarhundrede'', som er interessant læsning endnu i dag. Hovedværket er imidlertid ''Det nittende aarhundredes kulturkamp i Norge'' ([[1905]]). Som motto for bogen valgte han et [[A.M. Schweigaard|Schweigaard]]-citat: «Ikke over, hvad vi ere, men over, hvad vi kunne vorde, skulle vi være stolte.» Den kritiske og aktivt virkende Schweigaard er da også Christensens ideal for nordmændene, mens han advarede mod fanatismen i lægmandskristendommen og afholdssagen. I [[1902]] tog Christensen [[doktorgrad]]en med afhandlingen «Gustave Flaubert. En studie over fransk romantik og realisme». Litteraturkritikken blev fortsat med ''Vort litterære liv'' ([[1902]]) og ''Danske digtere i nutiden'' ([[1904]]).<ref>{{Cite Q | Q115257259 }}</ref>
Litteratur Historie Lister_over_personer Kultur